wickkiey/tamil-wikipedia-chunked huggingface dataset:
# மாந்தரின ஒய் குறுமவக மரபன் ஒருமைப் பண்புக் குழு

## பேரியல் ஒய் மரபன் ஒருமைப் பண்புக் குழுக்கள்

### M168 (CT) சடுதிமாற்றம் உள்ள குழுக்கள்

A, B ஒருமைப் பண்புக் குழுக்களைத் தவிர்த்த மற்ற ஒருமைப் பண்புக் குழுக்களை CT யில் இருந்து தனியாகப் பிரிக்கும் சடுதிமாற்றங்களாக M168 குறிப்பானும் M294 குறிப்பானும் அமைகின்றன. இவை ஆப்பிரிக்காவில் இருந்து வெளியேறுவதற்கு முன்பே ஏற்பட்டுள்ளன. DE ஐ வரையறுக்கும் சடுதி மாற்றங்கள் வடகிழக்கு ஆப்பிரிக்காவில் 65,00 ஆண்டுகளுக்கு முன்னர் ஏற்பட்டிருக்கவேண்டும்.CF ஒருமைப் பண்புக் குழுவை வரையறுக்கும் P143 சடுதிமாற்றம் அதேநேரத்தில் ஏற்பட்டு புத்தியல்பு மாந்தரை ஆசியாவின் தென்கடற்கரைக்குக் கொண்டுவந்து சேர்த்திருக்கிறது .  
- ஒருமைப் பண்புக் குழு CF (P143) *ஆப்பிரிக்காவுக்கு வெளியில் ஐரோப்பாசியாவிலும் ஓசியானியாவிலும் அமெரிக்காவிலும் அமைந்துள்ளது*
- ஒருமைப் பண்புக் குழு C (M130, M216) *ஆசியாவிலும் ஓசியானியாவிலும் வட அமெரிக்காவிலும் அமைந்துள்ளது*
- ஒருமைப் பண்புக் குழு C1 (F3393/Z1426)
- ஒருமைப் பண்புக் குழு C1a (CTS11043)
- ஒருமைப் பண்புக் குழு C1a1 (M8, M105, M131) *யப்பானில் குறைவான நிகழ்வெண்ணில் அமைந்துள்ளது*
- ஒருமைப் பண்புக் குழு C1a2 (V20) *ஐரோப்பவிலும் நேபாளத்திலும் குறைவான நிகழ்வெண்ணில் அமைந்துள்ளது *
- ஒருமைப் பண்புக் குழு C1b (F1370, Z16480)
- ஒருமைப் பண்புக் குழு C1b1 (AM00694/K281)
- ஒருமைப் பண்புக் குழு C1b1a (B66/Z16458)
- ஒருமைப் பண்புக் குழு C1b1a1 (M356) *இந்த்யத் துணைக்கண்ட்திலும் அரேபியத் தீவகத்திலும் வட சீனாவிலும் குறைவான நிகழ்வெண்ணில் அமைந்துள்ளது *
- ஒருமைப் பண்புக் குழு C1b2 (B477/Z31885)
- ஒருமைப் பண்புக் குழு C1b2a (M38) *இந்தோனேசியா, நியூகினியா, மெலனேசியா, மைக்ரோனேசியா, பாலினேசியா ஆகிய பகுதிகளில் அமைந்துள்ளது.*
- ஒருமைப் பண்புக் குழு C1b2b (M347, P309) *ஆத்திரேலியா பழங்குடிகளில் அமைந்துள்ளது*
- ஒருமைப் பண்புக் குழு C2 (M217, P44) *ஐரோப்பாசியாவிலும் வட அமெரிக்காவிலும் குறிப்பாக, மங்கோலியரிலும் கசாக்குகளிலும் துங்கூசிக் மக்களிலும் தொல்சைபீரியரிலும் நாதேனே மொழி பேசுவோரிலும் அமைந்துள்ளது*
- ஒருமைப் பண்புக் குழு F (M89, M213) (கீழே காண்க)
- ஒருமைப் பண்புக் குழு DE (M1, M145, M203) ca. 65 ka
- ஒருமைப் பண்புக் குழு D (M174) 'யப்பான், சீனா 9குறிப்பாக திபெத்), அந்தமான் தீவுகள் ஆகிய பகுதிகளில் அமைந்துள்ளது''
- D1 (CTS11577)
- D1a (Z27276, Z27283, Z29263)
- ஒருமைப் பண்புக் குழு D1a1 (M15) * *திபெத்தியரிலும் குவாங்கிக் மக்களிலும் யீ மக்களிலும் குமாங்மியனரிலும் அமைந்துள்ளது''
- ஒருமைப் பண்புக் குழு D1a2 (P99) *திபெத்தியரிலும் குவாங்கிக் மக்களிலும் நாக்சியரிலும் துருக்கியரிலும் அமைந்துள்ளது*
- ஒருமைப் பண்புக் குழு D1b (M55, M57, M64.1, M179, P12, P37.1, P41.1 (M359.1), 12f2.2) *யப்பானில் பரவலாக அமைந்துள்ளது*
- D2 (L1366, L1378, M226.2) *மக்தான் தீவிலும் பிலிப்பைன்சிலும் அமைந்துள்ளது*
- ஒருமைப் பண்புக் குழு E (M40, M96) *பரவலாக ஆப்பிரிக்காவில் அமைந்துள்ளது*
- ஒருமைப் பண்புக் குழு E1 (P147)
- ஒருமைப் பண்புக் குழு E1a (M33, M132) **முன்பு E1**
- ஒருமைப் பண்புக் குழு E1b (P177)
- ஒருமைப் பண்புக் குழு E1b1 (P2, DYS391p); **முன்பு E3**
- ஒருமைப் பண்புக் குழு E1b1a (V38) *ஆப்பிரிக்காவில் நைகர்-காங்கோ மொழி பேசுவோரில் அமைந்துள்ளது*; **முன்பு E3a**
- ஒருமைப் பண்புக் குழு E1b1b (M215) * கிழக்கு ஆப்பிரிக்காவிலும் வடக்கு ஆப்பிரிக்காவிலும் நடுவண் கிழக்கிலும் ஐரோப்பாவிலும் (குறிப்பாக நடுதரைக்கடல் பகுதிக்கு அருகில் உள்ள பகுதிகளிலும்)* அமைந்துள்ளது; **முன்பு E3b**
- ஒருமைப் பண்புக் குழு E2 (M75)
# மாந்தரின ஒய் குறுமவக மரபன் ஒருமைப் பண்புக் குழு

## பேரியல் ஒய் மரபன் ஒருமைப் பண்புக் குழுக்கள்

### ஒருமைப் பண்புக் குழு K (M9) இன் கால்வழிக் குழுக்கள்

ஒருமைப் பண்புக் குழு L முதன்மையாக தெற்காசியாவில் அமைந்துள்ளது. ஒருமைப் பண்புக் குழு M மெலனேசியாவில் பரவலாக உள்ளது. ஒருமைப் பண்புக் குழு NO 35 முதல் 40 ஆயிரம் ஆண்டுகளுக்கு முன்பு ஆசியா வில் தோன்றியது.  
ஒருமைப் பண்புக் குழு N தென்கிழக்கு ஆசியாவில் தோன்றி, வடக்கே சைபீரியாவில் பரவியுள்ளது; மேற்கே, யுராலிக் மக்களில் மிகப் பொதுவாக அமைந்துள்ளது. ஒருமைப் பண்புக் குழு O கிழக்கு ஆசியாவிலும் தென்கிழக்கு ஆசியாவிலும் உயர் நிகழ்வெண்ணிலும், தென்பசிபிக்கிலும், நடுவண் ஆசியாவிலும் தெற்காசியாவிலும் குறைவான நிகழ்வெண்ணிலும் அமைந்துள்ளது. ஒருமைப் பண்புக் குழு P , ஒருமைப் பண்புக் குழுக்கள் Q, R ஆகியவற்றை உருவாக்கியுள்ளது. இவை வேறுபடுத்த முடியாத நிலையில் மிகவும் அருகியே உள்ளன. இது நடுவண் ஆசியாவிலோ அல்டாய் மலைகள் பகுதியிலோ தோன்றியிருக்க வாய்ப்புள்ளது. ஒருமைப் பண்புக் குழு Q வும்கூட நடுவண் ஆசியாவில் தோன்றி, கிழக்கில் நகர்ந்து வட அமெரிக்காவை அடைந்திருக்கலாம்.  
- ஒருமைப் பண்புக் குழு K* *மெலனேசியாவிலும் ஆத்திரேலியாவிலும் அமைந்துள்ளது*
- ஒருமைப் பண்புக் குழு K1 (முன்பு ஒருமைப் பண்புக் குழு K3) * இந்தியத் துணைக்கண்டத்தில் அமைந்துள்ளது.*
- ஒருமைப் பண்புக் குழு K2 (முன்பு ஒருமைப் பண்புக் குழு K4)
- ஒருமைப் பண்புக் குழு K3 (முன்பு ஒருமைப் பண்புக் குழு K6) * மெலனேசியாவிலும் பாலினேசியாவிலும் அமைந்துள்ளது.*
- ஒருமைப் பண்புக் குழு K4 *பாலியில் உள்ளது*  
- ஒருமைப் பண்புக் குழு LT (L298/P326)
- ஒருமைப் பண்புக் குழு L (M20) *தெற்காசியாவிலும் நடுவண் ஆசியாவிலும் தென்மேற்காசியாவிலும் நடுத்தரைக்கடல் தீவுகளிலும் அமைந்துள்ளது.*  
- ஒருமைப் பண்புக் குழு T (முன்பு ** ஒருமைப் பண்புக் குழு K2**) (M184, M70, M193, M272) *ஆப்பிரிக்காவில் ஆப்பிரிக்க-ஆசிய மொழி பேசுவோரிலும் நடுவண் கிழக்குப் பகுதியிலும் நடுத்தரைக்கடல் தீவுகளிலும் தெற்காசியாவிலும் அமைந்துள்ளது. சுசியாக்கென்சிகள், சோமாலியர்கள், இபிசாவின் எவிசுங்குகள், சுடில்ஃப்செர்கள், எத்தியோப்பியர்கள், புல்பேக்கள், எகிப்தியர்கள் , ஓமனியர்கள் ஆகிய இனக்குழுக்களில் அமைந்துள்ளது; மேலும் குறைந்த நிகழ்வெண்ணில் நடுத்தரைக்கடல் தீவுகளிலும் இந்தியாவிலும் அமைந்துள்ளது*  
- ஒருமைப் பண்புக் குழு MNOPS (rs2033003/M526)  
- ஒருமைப் பண்புக் குழு M (P256) *நியூகினியாவிலும் மெலனேசியாவிலும் அமைந்துள்ளது*  
- ஒருமைப் பண்புக் குழு NO (M214) 35-40 ஆயிரம் ஆண்டுகளுக்கு முன்பு தோன்றியது.
- ஒருமைப் பண்புக் குழு NO* (மிகக் குறைவான பரவல்)
- ஒருமைப் பண்புக் குழு N (M231) *ஐரோப்பாசியாவி9ன் மிக வடக்கே யுராலிக் மக்களில் அமைந்துள்ளது.*
- ஒருமைப் பண்புக் குழு O (M175) *கிழக்கு ஆசியாவிலும் தென்கிழக்கு ஆசியாவிலும் தென்பசிபிக்கிலும் அமைந்துள்ளது.*
- ஒருமைப் பண்புக் குழு P (M45)
- ஒருமைப் பண்புக் குழு P* (மிகக் குறைவான பரவல் )
- ஒருமைப் பண்புக் குழு Q (MEH2, M242, P36) *சைபீரியாவிலும் அமெரிக்காவிலும் அமைந்துள்ளது.*
- ஒருமைப் பண்புக் குழு R (M207, M306) *ஐரோப்பாவிலும் மேற்காசியாவிலும்நடுவண் ஆசியாவிலும் தெற்காசியாவிலும் அமைந்துள்ளது.*
- ஒருமைப் பண்புக் குழு S (M230) (முன்பு ** ஒருமைப் பண்புக் குழு K5**) *நியூகினியாவின் மேட்டுநிலங்களில் அமைந்துள்ளது*
# மாந்தரின ஒய் குறுமவக மரபன் ஒருமைப் பண்புக் குழு

## பேரியல் ஒய் மரபன் ஒருமைப் பண்புக் குழுக்கள்

### ஒருமைப் பண்புக் குழு NO (M214) இன் கால்வழிக் குழுக்கள்

ஒருமைப் பண்புக் குழு NO அமு 35-40 ஆயிரம் ஆண்டுகளுக்கு முன்பு கிழக்காசியாவில் தோன்றியது. ஒருமைப் பண்புக் குழு N கிழக்காசியாவில் தோன்றி, மேற்கே சைபீரியாவிலும் வடக்கே யுராலிக் மக்களிலும் பரவியுள்ளது. ஒருமைப் பண்புக் குழு O கிழக்காசியாவிலும் தென்கிழக்கு ஆசியாவிலும் உயர் wநிகழ்வெண்ணிலும்ஓசியானாவின் தென்பசிபிக்கிலும்நடுவண் ஆசியாவிலும் தெற்காசியாவிலும் குறைவான நிகழ்வெண்ணிலும் அமைந்துள்ளது.  
- ஒருமைப் பண்புக் குழு NO (M214) அமு 35-40 ஆயிரம் ஆண்டுகளுக்கு முன் தோன்றியது. (மிகவும் குறைந்த பரவல்)
- ஒருமைப் பண்புக் குழு N (M231) *ஐரோப்பாசியாவின் மிக வடக்கில் யுராலிக் மக்களில் அமைந்துள்ளது*
- ஒருமைப் பண்புக் குழு N1 (LLY22g)
- ஒருமைப் பண்புக் குழு O (M175) *கிழக்காசியாவிலும் தென்கிழக்கு ஆசியாவிலும் தென்பசிபிக்கிலும் அமைந்துள்ளது*
- ஒருமைப் பண்புக் குழு O1 (F265/M1354, CTS2866, F75/M1297, F429/M1415, F465/M1422)
- ஒருமைப் பண்புக் குழு O1a (M119, CTS31, F589/Page20, L246, L466) *கிழக்கு, தெற்கு சீனாவிலும் தைவானிலும் தென்கிழக்கு ஆசியாவிலும் குறிப்பாக ஆத்திரனேசிய மக்களிலும் தாய்-காதை மக்களிலும் அமைந்துள்ளது*
- ஒருமைப் பண்புக் குழு O1b (P31, M268)
- ஒருமைப் பண்புக் குழு O1b1 (M95) *யப்பானிலும் தென் சீனாவிலும் தென்கிழக்கு ஆசியாவிலும் இந்தியத் துணைக்கண்டத்தில் குறிப்பாக ஆத்திரனேசிய மக்களிலும் தாய்-காதை மக்களிலும் மலாய்களின் இனக்குழுக்களிலும் இந்தோனேசியர்களிலும் அமைந்துள்ளது*
- ஒருமைப் பண்புக் குழு O1b2 (SRY465, M176) *யப்பானிலும் கொரியாவிலும் மஞ்சூரியாவிலும் தென்கிழக்கு ஆசியாவிலும் அமைந்துள்ளது*
- ஒருமைப் பண்புக் குழு (M122) *கிழக்காசியா, தென்கிழக்கு ஆசியா முழுவதிலும் ஆத்திரனேசியாவிலும் (பாலினேசியா (உட்பட்ட) அமைந்துள்ளது*
# மாந்தரின ஒய் குறுமவக மரபன் ஒருமைப் பண்புக் குழு

## பேரியல் ஒய் மரபன் ஒருமைப் பண்புக் குழுக்கள்

### ஒருமைப் பண்புக் குழு P (M45) இன் கால்வழிக் குழுக்கள்

ஒருமைப் பண்புக் குழு P (M45) இருகிளைகளைக் கொண்டுள்ளது. அவை Q-M242 and R-M207 என்பனவாகும். இவை M45 ஐப் பொதுவானக் குறிப்பானாகக் கொண்டுள்ளன.மேலும் குறைந்தது 18 பிற ஒற்றைக் கருவன் பல்லுருவாக்கங்களையும் பெற்றுள்ளன.  
**ஒருமைப் பண்புக் குழு Q**  
Q என்பது SNP M242 குறிப்பானால் வரையறுக்கப்படுகிறது. இது நடுவண் ஆசியாவில் 17,000 முதல் 22,000 ஆண்டுகளுக்கு முன்பு தோன்றியதாக நம்ப்ப்படுகிறது. ஒருமைப் பண்புக் குழுவின் துணைக்கவைகள் அவற்றின் சடுதிமாற்றங்களுடன் 2008 ஆம் ஆண்டு பன்னாட்டு மரபியல் கால்வழிக் கழகத்தின் (ISOGG) வரையறைப்படிக்கான கிளைபிரிவு கீழே தரப்பட்டுள்ளது. ss4 bp, rs41352448 என்பது STR இன் மதிப்பு ஆகையால், இக்கிளைபிரிவில் குறிக்கப்படவில்லை. இந்தப் புதுமையான குறைந்த மதிப்பு Q கால்வழியில் (Q5) இந்திய மக்கள்தொகையில் அமைந்துள்ளது  
2008 ஆம் ஆண்டு பன்னாட்டு மரபியல் கால்வழிக்கழகத்தின்படியானக் கிளைப்பிரிவு  
- Q (M242)
- Q*
- Q1 (P36.2)
- Q1*
- Q1a (MEH2)
- Q1a*  
- Q1a1 (M120, M265/N14) *டங்கன்கள், ஏன் சீனர்கள், அசாராக்கள், யப்பானியர்கள், கொரியர்கள், திபெத்தியர்கள் ஆகிய மக்களில் தாழ்நிகழ்வெண்னில் அமைந்துள்ளது*  
- Q1a2 (M25, M143) *தென்மேற்கு ஆசியா, நடுவண் ஆசியா, சைபீரியா ஆகிய மக்கள்தொகைகளில் தாழ்முதல் நடுநிலை நிகழ்வெண்களில் அமைந்துள்ளது*  
- Q1a3 (M346)  
- Q1a3* *பாக்கித்தானம், இந்தியா, திபெத்தில் தழ்நிகழ்வெண்ணில் அமைந்துள்ளது*
- Q1a3a (M3) *அமெரிக்கா மக்களில் முதன்மையாக அமைந்துள்ளது*
- Q1a3a*  
- Q1a3a1 (M19) *தென் அமெரிக்காவில் திகுனா பழங்குடி மக்களிடமும் வாயூ பழங்குடி மக்களிடமும் அமைந்துள்ளது*  
- Q1a3a2 (M194)
- Q1a3a3 (M199, P106, P292)
- Q1a4 (P48)
- Q1a5 (P89)
- Q1a6 (M323) *யேமேனிய யூதரிடம் கணிசமான சிறுபான்மையினரிடம் அமைந்துள்ளது*
- Q1b (M378) *தாழ் நிகழ்வெண்னில் அசாராக்களிடமும் சிந்தி மக்களிடமும் அமைந்துள்ளது*  
**ஒருமைப் பண்புக் குழு R**  
ஒருமைப் பண்புக் குழு R என்பது SNP M207 எனும் குறிப்பானால் வரையறுக்கப்படுகிறது. ஒருமைப் பண்புக் குழு R இன் பெரும்பகுதி ஐரோப்பாசிய சுதெப்பியில் தோன்றிய தன் பிறங்கடைக் (வாரிசு) கால்வழியான துணைக்குழு R1 ஆல் ஆனதாகும். R1 இல் இரண்டு துனைக்குழுக்கள் R1aவும் R1bயும் அடங்குகின்றன.  
ஒருமைப் பண்புக் குழு R1a முதனிலை இந்தோ-இரானிய மொழி பெசுவோரிடமும் பால்டோ-சுலாவிக் மொழி பேசுவோரிடமும் உள்ளது. இது அண்மையில் நடுவண் ஆசியாவிலும் தெற்காசியாவிலும் கிழக்கு ஐரோப்பாவிலும் பரவியுள்ளது.  
ஒருமைப் பண்புக் குழு R1b, மேற்கு ஐரோப்பாவின் ஓங்கலான ஒருமைப் பண்புக் குழுவாகும். மேலும் இது ஆசியாவிலும் ஆப்பிரிக்காவிலும் நீர்த்தநிலையில் பரவியுள்ளது.ளைதன் துணைக்குழு R1b1a2 (M269) அண்மை மேற்கு ஐரோப்பியர்களில் மிகப் பொதுவாகப் பரவியுள்ள ஒருமைப் பண்புக் குழுவாகும்.  
- ஒருமைப் பண்புக் குழு R1 (M173) *மேற்கு ஐரோப்பாசியா முழுவதிலும் அமைந்துள்ளது*  
- ஒருமைப் பண்புக் குழு R1a (M17) *நடுவண் ஆசியாவிலும் தெற்காசியாவிலும் வடக்கு, கிழக்கு, நடுவண் ஐரோப்பாவிலும் அமைந்துள்ளது*  
- ஒருமைப் பண்புக் குழு R1b (M343) *மேற்கு ஐரோப்பாவிலும், மேற்கு ஆசியாவிலும் நடுவண் ஆசியாவிலும் வட ஆப்பிரிக்காவிலும் வட கேமெரூனிலும் அமைந்துள்ளது*  
- ஒருமைப் பண்புக் குழு R2 (M124) *தெற்காசியாவிலும் காகாச்சிலும் கிழக்கு ஐரோப்பாவிலும் அமைந்துள்ளது*
# மாந்தரின ஒய் குறுமவக மரபன் ஒருமைப் பண்புக் குழு

## ஒருமைப் பண்புக் குழுக்களின் தோற்றக் காலநிரல்

| A00 | 192–307,000 ஆண்டுகள் முன்பு |  |  |
| --- | --- | --- | --- |
| E | 50-55,000 ஆண்டுகள் முன்பு | கிழக்கு ஆப்பிரிக்கா அல்லது ஆசியா | 27-59,000 ஆண்டுகள் முன்பு |
| F | 38-56,000 ஆண்டுகள் முன்பு |  |  |
| IJ | 30-46,000 ஆண்டுகள் முன்பு |  |  |
| K | 40-54,000 ஆண்டுகள் முன்பு |  |  |
| E-M215 (E1b1b) | 31-46,000 ஆண்டுகள் முன்பு |  |  |
| R | 20-34,000 ஆண்டுகள் முன்பு |  |  |
| I | 15-30,000 ஆண்டுகள் முன்பு |  |  |
| R-M173 (R1) | 13-26,000 ஆண்டுகள் முன்பு |  |  |
| I-M438 (I2) | 28-33,000 ஆண்டுகள் முன்பு | 16,000-20,000 ஆண்டுகள் முன்பு |  |
| E-M35 | 20,000-30,000 ஆண்டுகள் முன்பு | 15–21,000 ஆண்டுகள் முன்பு |  |
| J-M267 (J1) | 15-34,000 | 8-10,000 ஆண்டுகள் முன்பு |  |
| R-M343 (R1b) | 22,000 ஆண்டுகள் முன்பு | மேற்காசியா |  |
| N | at least 21,000 ஆண்டுகள் முன்பு (STR age) |  |  |
| I-M253 (I1) | 11-21,000 |  |  |
| E-M78 | 15-20,000 | இந்தியா |  |
| I-L460 (I2a) | present 13,000 ஆண்டுகள் முன்பு |  |  |
| I-M223 | 11-18,000 ஆண்டுகள் முன்பு | மேற்கு ஆசியா |  |
| N-M46 (N1c1) | at least 12,000 ஆண்டுகள் முன்பு (STR age) present 10,000 years ago |  |  |
| I-M26 (I2a1a) | 2-17,000, |  |  |
| R-L11, R-S116 | 3-5,000 ஆண்டுகள் முன்பு |  |  |
# துல்லியத் தாக்குதல்

**துல்லியத் தாக்குதல் (surgical strike)** என்பது ஒரு திட்டமிடப்பட்ட படைத்துறை இரகசிய அதிரடித் தாக்குதல் ஆகும். இதன் நோக்கம் சரியான இராணுவ இலக்கிற்கு மட்டுமே சேதம் விளைவிப்பது. கூடுமானவரை சுற்றியுள்ள கட்டமைப்புகள், வாகனங்கள், கட்டிடங்கள், அல்லது பொது சொத்துக்கள் போன்றவற்றுக்குச் சேதம் ஏற்படுத்தாமலோ அல்லது சேதத்தைக் குறைப்பதோ ஆகும்.  
அருகிலுள்ள பகுதிகள் மற்றும் பொதுமக்களுக்குச் சேதமற்றோ அல்லது குறைந்தபட்ச சேதம் விளைவிக்கும் வகையிலோ விரைவான மற்றும் இலக்கை மட்டும் தாக்கும் நடவடிக்கை ஆகும். தாக்குதல் நடவடிக்கை இலக்குகளை அடையவும் வெளியேறவும் வானூர்திகளைப் பயன்படுத்துவர். தாக்குதல் நடவடிக்கைக்குச் சிறப்பு படை அணிகளை விரைவாக வானூர்தி துணையுடன் தரை இறக்கி தாக்குதலை முடிப்பர்.  
அமெரிக்கப் படைகளால் 2003 ஈராக் போரின், ஆரம்ப கட்டங்களில் சதாம் உசேனின் கட்டுப்பாட்டில் இருந்த ஈராக்கின் அரசு கட்டிடங்கள் மற்றும் இராணுவ இலக்குகள் ஆகியவற்றைத் தாக்கி முடக்குவதற்கான ஒரு முயற்சியாக அமெரிக்க விமானங்களால் துல்லியமாக குண்டுகள் வீசி தாக்கப்பட்டன. இது துல்லியத் தாக்குதல் முறைக்கு, ஒரு எடுத்துக்காட்டு ஆகும்.
# துல்லியத் தாக்குதல்

## தெற்காசிய எடுத்துக்காட்டுகள்

### இந்தியா

2016-இல் பாகிஸ்தான் தீவிரவாதிகள் நடத்திய ஊரித் தாக்குதலுக்கு பதிலடி தரும் வரும் வகையில், இந்திய இராணுவம், காசுமீர் மாநிலத்தை ஒட்டிய, இந்திய எல்லைக் கட்டுப்பாட்டு கோடு அருகே தீவிரவாதிகளின் இயங்குதளங்கள் மீது 2016 செப்டம்பர் 29 அன்று இரவு இந்திய ராணுவம் நடத்திய துல்லிய தாக்குதலில் 38 தீவிரவாதிகள் கொல்லப்பட்டனர்.
# கட்டுப்பாட்டு கோடு
தற்போதுள்ள எல்லைக் கட்டுப்பாடு கோடு 1949 சிஎஃப்எல்லில் வேர்களைக் கொண்டிருந்தாலும், இரண்டு இராணுவ எல்லைகளும் பிரதேசத்தின் எல்லை நிர்ணயத்தில் வேறுபடுகின்றன. முந்தையது பரஸ்பரம் ஒப்புக் கொள்ளப்பட்ட நடைமுறை எல்லையாகும், மேலும் பிந்தையது ஐ.நா.-வின் மத்தியஸ்த இராணுவக் கோடாகும்.
# கட்டுப்பாட்டு கோடு

## வரலாறு

1947 இந்திய - பாகிஸ்தான் போரில் , பிரித்தானிய இந்தியாவின் முன்னாள் சுதேச சமஸ்தானங்களில் ஒன்றான ஜம்மு காஷ்மீர் இராச்சியப் பகுதிகளை இந்தியாவும்; பாகிஸ்தானும் இராணுவ நடவடிக்கைகளின் மூலம் தக்க வைத்துக் கொண்டது. ஜம்மு காஷ்மீர் இராச்சியத்தை பிரிக்கும் கட்டுப்பாட்டுக் கோட்டை, துவக்கத்தில் போர் நிறுத்த எல்லைக் கோடு என அழைக்கப்பட்டது. இந்தக் கட்டுப்பாட்டுக் கோட்டை 3 சூலை 1972இல் சிம்லாவில் ஏற்பட்ட சிம்லா ஒப்பந்தப் படி இரு நாடுகளும் (எழுத்து அடிப்படையில் அல்லாமல், வாய்மொழி ஒப்பந்தப் படி) போர் நிறுத்தக் கோட்டிற்கு இரு நாடுகளும் ஒப்புதல் அளித்தது.  
காஷ்மீர் இராச்சியத்தின் இந்தியப் பகுதிக்கு ஜம்மு காஷ்மீர் என்றும்; பாகிஸ்தான் ஆக்கிரமித்த காஷ்மீர் இராச்சியத்தின் பகுதிகளுக்கு ஆசாத் காஷ்மீர் மற்றும் ஜில்ஜிட் – பால்டிஸ்தான் என்றும் பெயராயிற்று.  
என்ஜெ9842 என்பது இந்தியாவின் ஜம்மு காஷ்மீர் மாநிலத்தின் லடாக் பகுதியில் அமைந்த சியாச்சின் பனிமலை உரிமை குறித்து 1984இல் இந்தியா - பாகிஸ்தான் நாடுகளுக்கிடையே உண்டான சியாச்சின் பிணக்கால் நடந்த போருக்குப் பின் வரையறுக்கப்பட்ட போர் நிறுத்தக் கோடாகும்.
# கட்டுப்பாட்டு கோடு

## இதனையும் காண்க

- உண்மையான கட்டுப்பாட்டுக் கோடு
- என்ஜெ9842
- ஜில்ஜிட்-பால்டிஸ்தான்
- சியாச்சென் பனியாறு
- அக்சாய் சின்
- ஜம்மு காஷ்மீர் இராச்சியம்
- ஜம்மு காஷ்மீர்
- ஆசாத் காஷ்மீர்
# சர்தார்

**சர்தார்** எனும் பட்டப் பெயர் இளவரசர்கள், படைத்தலைவர்கள், பெருநிலக் கிழார்கள், அரசியல் செல்வாக்கு பெற்றவர்கள் மற்றும் கலைகளில் புலமைப் பெற்றவர்களைக் பெருமைப் படுத்துவதற்கு இந்தியத் துணைக்கண்டத்தில் தில்லி சுல்தான்களின் காலத்திலிருந்து, பிரித்தானிய இந்திய அரசின் காலம் வரை வழங்கப்பட்டதாகும்.  
பாரசீகச் சொல்லான சர்தார் என்பதற்கான அரபு மொழிச் சொல் **அமீர்** ஆகும்.
சர்தார் என்ற பட்டப் பெயர், துருக்கி முதல் இந்தியத் துணைக்கண்டம் வரை பயன்படுத்தப்பட்டுள்ளது.
# சர்தார்

## இதனையும் காண்க

- சர்தார் வல்லபாய் படேல்
# மயிலம்மா

**மயிலம்மா** (*Mayilamma*) என்பவர் இந்தியச் சமூக செயற்பாட்டாளர். இவர் கேரளத்தின், பாலக்காட்டின் அருகேயுள்ள பிலாச்சிமாடா என்ற ஊரில் செயல்பட்டுவந்த கொக்கக் கோலா நிறுவனத்திற்கு எதிராக போராட்டம் நடத்தியதற்காகப் புகழ்பெற்றார். இவருக்கு அவுட்லுக் இதழ் *ஸ்பீக் அவுட்* விருதை அளித்தது. மேலும் இந்திய அரசின் *ஸ்ரீ சக்தி* விருதையும் பெற்றார்.
# மயிலம்மா

## போராட்டம்

கேரளத்தின் பாலக்காடு மாவட்டத்தில் உள்ள பிலச்சிமடாவில் உள்ள கொக்கக் கோலா தொழிற்சாலையினால் ஏற்பட்ட நீர் மாசுபாட்டால் மயிலம்மா நேரடியாக பாதிக்கப்பட்டார், இவரது கிணற்று நீர் இந்தத் தொழிற்சாலையினால் கடுமையாக பாதித்தது இதே போல இதைச் சுற்றியுள்ள பகுதிகளிலும் நிலத்தடி நீர் பாதிப்படைந்தது.  
மயிலம்மா அப்பகுதியில் கொக்கக் கோலா ஆலைக்கு எதிரான பரப்புரையில் முதன்மை பாத்திரம் வகித்தார். இவர் தலைமையில் நடந்த போராட்டங்களின் விளைவாக தண்ணீர் பற்றாகுறை மற்றும் மாசுபாடு ஆகியவற்றின் காரணமாக கோகோ கோலா பாட்டில் ஆலை 2004 மார்சில் மூடப்பட்டது.  
மயிலம்மா ஒரு எரவாளர் பழங்குடி இனப் பெண்மணியாவார். இவர் இந்த நிறுவனத்தை எதிர்க்க *கோகோ கோலா விருத சமர் சமிதி* என்ற அமைப்பை உருவாக்கினார். குளிர்பான நிறுவனத்திற்கு முன்பு தனிநபர் சத்தியாகிரகத்தை தொடங்கினார். காவல் துறையினர் தடுத்தும் தினமும் இவரது போராட்டம் தொடர்ந்தது. போகப்போக இவருக்கு ஆதரவு பெருகி போராட்டம் வலுவடைந்து. 22 ஏப்ரல் 2002 முதல், போராட்டக் குழுவால் தொடர்ச்சியான ஊர்வலம் போன்றவை கோகோ கோலா தொழிற்சாலை வாயில்கள் வெளியே ஆலையை நிரந்தரமாக மூடக் கோரி கோரிக்கை வலுத்தது.  
மயிலம்மா விஜயநகர காலனியில் உள்ள த்னது மூன்று மகன்கள், மற்றும் ஒரு மகளுடன் வாழ்ந்து வந்தார்.
# மயிலம்மா

## இறப்பு

மயிலம்மா 2007 சனவரி 6 அன்று இறந்தார்.
# ச. அ. தர்மலிங்கம்

**சண்முகம் அப்பாக்குட்டி தர்மலிங்கம்** (*S. A. Tharmalingam* 23 மார்ச் 1908 - ) யாழ்ப்பாணத்தைச் சேர்ந்த ஒரு மருத்துவரும், அரசியல்வாதியும், முன்னாள் யாழ் நகர முதல்வரும் ஆவார். இவரது அரசியல் வாழ்வின் பிற்பகுதியில், தீவிர தமிழ்த் தேசிய அரசியலில் ஈடுபாடு கொண்டவராக இருந்தார்.
# ச. அ. தர்மலிங்கம்

## இளமைக்காலம்

தர்மலிங்கம் 1908 ஆம் ஆண்டு பிறந்தார். இவரது தந்தையார் யாழ்ப்பாணத்திலுள்ள கொழும்புத்துறையைச் சேர்ந்த சண்முகம் அப்பாக்குட்டி. யாழ் பரி யோவான் கல்லூரி, யாழ் சம்பத்திரிசியார் கல்லூரி ஆகியவற்றில் பள்ளிக்கல்வியை முடித்துக்கொண்ட தர்மலிங்கம், பின்னர் மருத்துவப் படிப்பை மேற்கொண்டு 1933ல் மருத்துவரானார். யாழ்ப்பாணம் கட்டுவனைச் சேர்ந்த மருத்துவர் சரவணமுத்து என்பவரின் மகளான சுந்தரவல்லியை மணம் செய்துகொண்டார். இவர்களுக்கு தர்மாம்பாள், தர்மவல்லி, தர்மசோதி, தர்மராணி என நான்கு பெண்பிள்ளைகள் பிறந்தனர். தர்மலிங்கத்தின் தமையனார் ச. அ. வெற்றிவேலு யாழ்ப்பாணத்தின் புகழ் பெற்ற மருத்துவர்களில் ஒருவராக விளங்கினார். வெற்றிவேலுவின் மகனும், தர்மலிங்கத்தின் பெறாமகனுமான வெற்றிவேலு யோகேஸ்வரன் இலங்கை நாடாளுமன்றத்துக்கான யாழ்ப்பாணத் தொகுதி உறுப்பினராகத் தேர்தெடுக்கப்பட்டர்.
# ச. அ. தர்மலிங்கம்

## தொழில்

மருத்துவக் கல்வியை முடித்துக்கொண்ட தர்மலிங்கம், இலங்கை அரசாங்கத்தின் கீழ் மருத்துவ அலுவலராக இலங்கையில் பல்வேறு பகுதிகளிலும் பணியாற்றினார். 1950ல் பணியில் இருந்து ஓய்வுபெற்ற இவர், யாழ்ப்பாணத்தில் தனியாக மருத்துவத் தொழிலைத் தொடங்கினார். இக்காலத்தில் அரசியலில் ஈடுபாடு கொண்டிருந்த தர்மலிங்கம், யாழ்ப்பாண மாநகர சபை உறுப்பினராகத் தேர்ந்தெடுக்கப்பட்டார். 28 மே 1962 - 4 ஏப்ரல் 1963 காலப்பகுதியில் யாழ்ப்பாண மாநகர முதல்வராகவும் பணியாற்றினார். எஸ். ஜே. வி. செல்வநாயகம் தலைமையிலான தமிழரசுக் கட்சி, பின்னர் தமிழரசுக் கட்சி உள்ளிட்ட பல்வேறு தமிழ்க் கட்சிகள் இணைந்து உருவான தமிழர் விடுதலைக் கூட்டணி ஆகியவற்றில் ஈடுபாடு கொண்டிருந்த தர்மலிங்கம், பிற்காலத்தில் இக்கூட்டணியில் இருந்து பிரிந்து உருவான தமிழீழ விடுதலை முன்னணி என்னும் கட்சியில் இணைந்து பணியாற்றினார். இவரது அரசியல் செயற்பாடுகள் காரணமாகப் பல்வேறு இன்னல்களுக்கு ஆளான தர்மலிங்கம் பிற்காலத்தில் ஐக்கிய இராச்சியத்துக்குக் குடிபெயர்ந்தார்.
# கன்வர் ஏரி பறவைகள் சரணாலயம்

**கன்வர் ஏரி பறவைகள் சரணாலயம்** (*Kanwar Lake Bird Sanctuary*) மற்றும் **கன்வர் தால்** (*Kanwar Taal*) அல்லது **கபர் தால்** (*Kabar Taal Lake*); இது, இந்தியாவின், பிகார் மாநில பேகூசராய் நகரத்தின் அருகில் அமைந்துள்ள நன்னீர் ஏரியாகும்.
ஆசியாவின் பேரேரிகளில் ஒன்றாக கருதப்படும் இது, இந்தியாவின் கிழக்கு இராசத்தான் மாநில பரத்பூர் மாவட்டத்தில் அமைந்துள்ள கேவலாதேவ் தேசியப் பூங்காவை விட மும்மடங்கு பெரியதாகம். 67.5 கிலோமீட்டர் (67.5&nbsp;km²) பரப்பளவுக் கொண்ட இந்த ஏரியில், சுமார் 106 பறவையினங்கள் வசிப்பதாகவும், குளிர்க்காலங்களில், மத்திய ஆசியாவிலிருந்து சுமார் 60 பறவையினங்கள் இடம் பெயருவதாகவும், உலகப்புகழ் பெற்ற இந்திய பறவையியல் வல்லுநர் சலீம் அலி (*Salim Ali*) என்பவர் பதிவு செய்யப்பட்டள்ளார்.
# யோகேஸ்வரி பற்குணராசா

**யோகேஸ்வரி பற்குணராசா** முன்னாள் யாழ்ப்பாண மாநகர முதல்வர். ஈழ மக்கள் சனநாயகக் கட்சியைச் சேர்ந்த இவர், 2009ம் ஆண்டு இடம்பெற்ற மாநகர சபைக்கான தேர்தலில் ஈழ மக்கள் சனநாயகக் கூட்டணியை உள்ளடக்கிய ஐக்கிய மக்கள் சுதந்திரக் கூட்டணி பெரும்பான்மை இடங்களைப் பெற்றதனால் மாநகர முதல்வரானார். 2009 செப்டெம்பர் முதலாம் தேதி. சபையின் 23வது முதல்வராகப் பதவியேற்றுக்கொண்ட அவர் 2014 ஆகத்து மாதம் சபை கலைக்கப்படும் வரை பதவியில் இருந்தார்.
# யோகேஸ்வரி பற்குணராசா

## தொழில்

யோகேஸ்வரி ஒரு கல்வியாளர். யாழ்ப்பாணம், கிளிநொச்சி ஆகிய மாவட்டங்களிலும், கொழும்பிலும் ஆசிரியராகவும் அதிபராகவும் 28 ஆண்டுகள் பணியாற்றினார். அமைச்சுகளில் உயர் பதவிகளையும் இவர் வகித்துள்ளார்.
# யாழ்ப்பாண முதல்வர்களின் பட்டியல்

**யாழ்ப்பாண முதல்வர்** (*Mayor of Jaffna*) என்பவர் இலங்கையின் யாழ்ப்பாண நகரின் உள்ளூராட்சி அமைப்பான யாழ்ப்பாண மாநகரசபையின் தலைவராவார்.
# யாழ்ப்பாண முதல்வர்களின் பட்டியல்

## முதல்வர்கள்

**'''தலைவர்'''**  
| பெயர் | பணியில் அமர்வு | பணியில் இருந்து விலகல் | மேற்கோள்கள் |
| --- | --- | --- | --- |
| ஆ. கனகரத்தினம் | align= | align= |  |
| சாம். அ. சபாபதி | align= | align= |  |
| க. ஐயாத்துரை | align= | align= | } |  
**'''முதல்வர்கள்'''**  
| பெயர் | கட்சி | பணியில் அமர்வு | பணியில் இருந்து விலகல் | மேற்கோள்கள் |  |
| --- | --- | --- | --- | --- | --- |
| சாம். அ. சபாபதி | align= | align= |  |  |  |
| க. பொன்னம்பலம் | align= | align= | align= |  |  |
| சாம். அ. சபாபதி | align= | align= |  |  |  |
| அல்பிரட் துரையப்பா | align= | align= |  |  |  |
| அல்பிரட் துரையப்பா | இலங்கை சுதந்திரக் கட்சி | align= | align= |  |  |
| சரோஜினி யோகேஸ்வரன் | தமிழர் விடுதலைக் கூட்டணி | align= | align= |  |  |
| பொன். சிவபாலன் | தமிழர் விடுதலைக் கூட்டணி | align= | align= |  |  |
| நடராஜா ரவிராஜ் | தமிழர் விடுதலைக் கூட்டணி | align= | align= |  |  |
| செல்லன் கந்தையன் | தமிழர் விடுதலைக் கூட்டணி | align= | align= |  |  |
| யோகேஸ்வரி பற்குணராசா | ஈழ மக்கள் ஜனநாயகக் கட்சி | align= | align=மார்ச் 2018 |  |  |
| இம்மானுவேல் ஆர்னோல்ட் | இலங்கைத் தமிழரசுக் கட்சி | align= | align= | align= |  |
| விசுவலிங்கம் மணிவண்ணன் | தமிழ்த் தேசிய மக்கள் முன்னணி | align= | align= | align= | } |
# உலக சைவ உணவு நாள்

**உலக சைவ உணவாளர்கள் நாள்** அல்லது **உலக சைவ உணவு நாள்** (*World Vegetarian Day*) என்பது ஒவ்வோர் ஆண்டும் அக்டோபர் 1 ஆம் நாளில், உலகம் முழுவதும் அனுசரிக்கப்படுகிறது. இது, 1977 இல் வட அமெரிக்க சைவ உணவு சமூகத்தால் முன்மொழியப்பட்டு, 1978 இல் பன்னாட்டு சைவ உணவாளர் ஒன்றியத்தால் அங்கீகரிக்கப்பட்ட ஒரு-நாள் கொண்டாட்டமாகும். மகிழ்ச்சி, கருணை மற்றும் சைவ உணவு வாழ்வை மேம்படுத்தும் நோக்கில் இத்தினம் கொண்டாடப்படுகிறது.
# குரோமேட்டு எசுத்தர்

**குரோமேட்டு எசுத்தர்** *(chromate ester)* என்பது குரோமியம் அணு +6 என்ற ஆக்சிசனேற்ற நிலையில் ஆக்சிசன் பிணைவு வழியாக கார்பன் அணுவுடன் இணைந்துள்ள ஒரு வேதியியல் அமைப்புச் சேர்மமாகும். குரோமியம் மட்டும் குரோமேட்டு அமைப்பைப் பெற்று அதனுடன் பல ஆக்சிசன் அணுக்கள் இணைக்கப்பட்டுள்ளன. Cr–O–C என்ற கட்டமைப்பால், எசுத்தர் வேதிவினைக் குழுவின் கட்டமைப்புடன் குரோமேட்டு எசுத்தர் ஒத்துள்ளாதாகக் கருதப்படுகிறது. குரோமியம் குளோரைடு அணைவுகள், CrO3 மற்றும் நீரிய குரோமேட்டு அயனிகள் போன்ற குரோமியம்(VI) உலோகச் சேர்மங்கள் ஒடுக்கஏற்ற வினைகளில் ஈடுபட்டு குரோமேட்டு அமைப்பிலான குரோமியம்(VI) அணுக்களை வெளியிடுகின்றன. பிரிடினியம் டைகுரோமேட்டு அல்லது பிரிடினியம் குளோரோகுரோமேட்டால் நிகழும் ஆக்சிசனேற்ற வினை போன்ற யோன்சு ஆக்சிசனேற்ற வினையில் இக்குரோமேட்டு எசுத்தர்கள் முக்கிய செயல்திறன் மிக்க இடைநிலைகளாக செயல்படுகின்றன. அல்லைல் ஆல்ககாலின் குரோமேட்டு எசுத்தர்கள், முறையான [3,3]- சிக்மா மின்னனு நகர்வு வழியாக சமபடியாக்கம் மூலம் ஈனோன் விளைபொருட்களாக மறுசீராக்கம் அடைகின்றன .  
தனித்துப் பிரித்தெடுக்க வல்ல குரோமேட்டு எசுத்தருக்கு உதாரணம்: (CH3)3CO)2CrO2. ஆகும்
# விடுதலை நாள் (சைப்பிரசு)

**சைப்பிரசு சுதந்திர தினம்** அல்லது **சைப்பிரசு விடுதலை நாள்** (*Independence Day (Cyprus*); இது ஒவ்வொரு ஆண்டும் அக்டோபர் 1 ஆம் நாள் அனுசரிக்கப்படுகிறது. இந்நாளை அந்நாட்டு பள்ளிகளும், இராணுவமும் அணிவகுத்து பெருமளவில் திருவிழாவாக கொண்டாடுகிறது. சைப்பிரசு, 4 ஆண்டுகால யுத்தத்தின் முடிவில், 1960 ஆம் ஆண்டில் பிரித்தானிய ஆட்சியிலிருந்து விடுதலை அடைந்தது. தனி சுதந்திர நாடானதை குறிக்கும் வகையில், இந்த நாளை அரசு விடுமுறையாக அறிவித்து நாடு முழுவதும் ஆண்டுதோறும் தேசியக் கொடியேற்றத்துடன் கொண்டாடப்பட்டு வருகிறது.
# டி. பாலசுப்பிரமணியம்

**டி. பாலசுப்பிரமணியம்** (*T. Balasubramaniam*) தமிழ்த் திரைப்பட நடிகராவார். ஒரு எழுத்தாளராகவும் தமிழ்த் திரையுலகில் பங்களித்தார். பொன்னி திரைப்படத்தின் வசனம் எழுதுவதில் இவரின் பங்கும் இருந்தது. இந்தத் திரைப்படத்திற்காக சில பாடல்களையும் எழுதியிருந்தார்.
# டி. பாலசுப்பிரமணியம்

## வாழ்க்கைக் குறிப்பு

தமிழை தாய்மொழியாகக் கொண்ட டி. பாலசுப்பிரமணியம் இராயபுரம் ஆரம்பப் பள்ளியில் 4-ஆம் வகுப்பு வரை படித்தார். குடும்ப வறுமை காரணமாக தகப்பனார் அவரது சகோதரர் வசிக்கும் ஜனாவரத்தில் சென்று வசித்து வந்தார். தாயாரும், பாட்டியாரும் முதலில் ஜார்ஜ் டவுனிலும், பின்னர் இராயபுரத்திலும் வசித்து வந்தனர். இங்கு தெலுங்கு பேசும் குடும்பங்கள் இருந்ததால், தெலுங்கை ஓரளவு பேசக் கற்றுக் கொண்டார். பாலசுப்பிரமணியத்திற்கு ஒன்பதரை வயதாகும் போதே தந்தை காலமானார். இதனால் பாலசுப்பிரமணியம் மீது குடும்ப சுமை வீழ்ந்தது. சிறு தொழில் செய்ய வேண்டிய அவசியம் ஏற்பட்டது. தோல்கிடங்கு, பூட்டுப்பட்டரை, மளிகைக் கடை, என சில இடங்களில் பணியாற்றினார். அதன் பின்னர் காப்பீட்டு நிறுவனம் ஒன்றில் மாதம் ஏழு ரூபாய் சம்பளத்தில் வேலையில் அமர்ந்தார். சில காலத்தில் அங்கிருந்து விலக்கப்பட்டார். தந்தை பூசை செய்து வந்த பிள்ளையார் கோவிலில் பூசை செய்யும் பணி கிடைத்தது.
# டி. பாலசுப்பிரமணியம்

## நாடகங்களில் நடிப்பு

இந்நிலையில், ஜகன்னாதய்யரின் மதுரை பாலமீன ரஞ்சனி சங்கீத சபையார் சென்னையில் நாடகங்கள் நடத்தி வந்தனர். அவர்களின் நாடகம் ஒன்றை தாயாருடன் சென்று பார்த்தார். அக்கம்பனியில் சேர்ந்து நாடகம் நடிக்கும் ஆசை இவருக்கு ஏற்பட்டது. தாயாரின் அனுமதியுடன் கம்பனியில் சேர்ந்தார். அக்கம்பனியில் அப்போது கே. சாரங்கபாணி, பி. டி. சம்பந்தம் போன்ற பலர் நடித்து வந்தனர். ஐந்தாண்டுகள் அக்கம்பனியில் சிறு சிறு பாத்திரங்களில் நடித்து வந்தார். ஜகன்னாதய்யருடன் ஏற்பட்ட சிறு தகராறில் சில நடிகர்கள் அங்கிருந்து விலக நேரிட்டது. அதில் பாலசுப்பிரமணியமும் ஒருவர்.
1. வால்மீகி (1946)
1. பைத்தியக்காரன் (1947)
1. கன்னிகா (1947)
1. ஞானசௌந்தரி (1948)
1. கிருஷ்ண பக்தி (1949)
1. வேலைக்காரி (1949)
1. திகம்பர சாமியார் (1950)
1. சுதர்ஸன் (1951)
1. கல்யாணி (1952)
1. பொன்னி (1953) - செல்வந்தர் வேடத்தில் நடித்திருந்தார்.
1. மாயா பஜார் (1957)
1. உழவுக்கும் தொழிலுக்கும் வந்தனை செய்வோம் (1959)
1. கூடி வாழ்ந்தால் கோடி நன்மை (1959)
1. ஆளுக்கொரு வீடு (1960)
1. அன்புக்கோர் அண்ணி (1960)
1. தோழன் (1960)
# வியாகுல அன்னை

**வியாகுல அன்னை**என்பது கன்னி மரியாவுக்கு அளிக்கப்படும்பெயர்களில்ஒன்றாகும். மரியா தன் வாழ்வில் பட்ட துயரங்களின் நினைவாக இப்பெயர் வழங்கப்படுகின்றது. வியாகுல அன்னையாக கத்தோலிக்க கலையில் மரியா அதிகம் சித்தரிக்கப்படுகிறார்.  
மரியாவின் ஏழு வியாகுலங்களை தியானிக்கும் பழக்கம் கத்தோலிக்க திருச்சபையில் உள்ளது. பொதுவாக கத்தோலிக்க கலையில் வியாகுல அன்னையை துயரத்துடனும்,கண்ணீருடனும்காட்சிப்படுத்துவர். ஏழு வாள் அவரது இதயத்தை ஊடுருவி இரத்தம் கொட்டுவது போலவும் சித்தரிப்பது வழக்கம். சிமியோனின்இறைவாக்கின்அடிப்படையில்இப்பக்திமுயற்சிதுவங்கியது. வியாகுல அன்னை ஜெபமாலை, வியாகுல அன்னை மன்றாட்டுமாலை முதலியன இப்பத்திமுயற்சிகளில் அடங்கும்.  
*தூய மரியாவின் துயரங்கள்* என்னும் பெயரில் மரியாவுக்கு கத்தோலிக்க திருச்சபையில் 15செப்டம்பரில் விழா எடுக்கப்படுகின்றது.
# வியாகுல அன்னை

## மரியாவின் ஏழு துயரங்கள்

இவை துயர மறைபொருள்களிலிருந்து வேறுபட்டதாகும்.
1. எருசலேமில் சிமியோன் மரியாவை நோக்கிச் சொன்ன இறைவாக்கு. (லூக் 2:34–35)
1. குழந்தையைக் காப்பாற்ற எகிப்துக்குத் தப்பி ஓடிச் செல்லுதல். (மத் 2:13)
1. எருசலேமில் மூன்று நாள் சிறுவன் இயேசு காணாமல் போதல். (லூக் 2:43–45)
1. துன்பப் பாதையில் இயேசு சிலுவை சுமந்து செல்லும்போது அவரை சந்தித்தல்.
1. கல்வாரியில் இயேசு சிலுவை அறையப்பட்டு இறத்தல். (யோவா 19:25)
1. இயேசுவின் உடல் சிலுவையிலிருந்து இறக்கப்படல். (Matthew 27:57–59)
1. அரிமத்தியா யோசேப்பு இயேசுவை அடக்கம் செய்தல். (யோவா 19:40–42)  
இவை ஒவ்வொன்றின் நினைவாக தினமும் ஒரு கிறிஸ்து கற்பித்த செபம் மற்றும் ஏழு கிறிஸ்து கற்பித்த செபம் செபிப்பது கத்தோலிக்கரிடையே வழக்கமாகும்.
# கே தொலைக்காட்சி

**கே தொலைக்காட்சி** என்பது சன் குழுமத்தின் துணை நிறுவனமான சன் டிவி நெட்வொர்க்கிற்கு சொந்தமான தமிழ் மொழி 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை அக்டோபர் 22, 2001 ஆம் ஆண்டு முதல் சென்னையை தலைமையகமாகக் கொண்டு உலகளவில் இயங்கி வருகின்றது. கே தொலைக்காட்சி தனது உயர் வரையறு தொலைக்காட்சியை டிசம்பர் 11, 2011 ஆம் ஆண்டு முதல் ஒளிபரப்ப தொடங்கியது.
# கே தொலைக்காட்சி

## வரலாறு

கே தொலைக்காட்சியில் உள்ள **கே** என்ற எழுத்து **கொண்டாட்டம்** என்பதை குறிக்கும். இது சன் டிவி நெட்வொர்க்கின் தலைவரான கலாநிதி மாறன் என்பவரால் 22 அக்டோபர் 2001 அன்று தொடங்கப்பட்டது. இந்த அலைவரிசை உருவாக்கியப்பொழுது சன் குழுமத்திடம் 5000 இற்கும் மேற்பட்ட படங்கள் ஒளிபரப்புக்கு இருந்தன என்பது குறிப்பிடத்தக்கது.
# கே தொலைக்காட்சி

## ஒளிப்பரப்பாகும் நிகழ்ச்சிகள்

தினமும் காலை 7.00 மணிக்கு ஒளிப்பரப்பாகும் படம் "மார்னிங்க் ஷோ" என்ற பெயரிலும் மதியம் 1.00மணிக்கு ஒளிப்பரப்பாகும் படம் "மேட்னீ ஷோ" என்ற பெயரிலும் 4.30 மணிக்கு ஒளிப்பரப்பாகும் படம் "இவினிங்க் ஷோ" என்ற பெயரிலும் ஒளிப்பரப்பாகுகிறது.வெள்ளிக்கிழமை இரவில் ஒளிப்பரப்பாகும் படம் வெள்ளி சுப்பர்ஹிட் இரவுக் காட்சி என நிகழ்ச்சிகள் பல பெயர்களுடன் அழைக்கப்படுகிறது.
# பெத்சாயிதாவின் பார்வையற்றவர்

**பெத்சாயிதாவின் பார்வையற்றவர்** என்பவர் இயேசுவின் செய்த புதுமையினால் கண் பார்வை பெற்ற ஒருவர் ஆவார். இவரைப்பற்றிய குறிப்பு மாற்கு 8:22-26இல் மட்டுமே உள்ளது.  
மாற்கு நற்செய்தியின்படி இயேசு கிறிஸ்து கலிலேயாவில் உள்ள பெத்சாய்தா என்னும் ஊருக்கு வந்த போது சிலர் பார்வையற்ற ஒருவரை இயேசுவிடம் கொண்டுவந்து, அவரைத் குணமாக்க வேண்டினர். இயேசு பார்வையற்றவரது கையைப் பிடித்து ஊருக்கு வெளியே அழைத்துச் சென்று அவருடைய விழிகளில் உமிழ்ந்து கைகளை அவர்மேல் வைத்து, “ஏதாவது தெரிகிறதா?” என்று கேட்டார். பார்வையற்றவர் நிமிர்ந்து பார்த்து, “மனிதரைப் பார்க்கிறேன். அவர்கள் மரங்களைப் போலத் தோன்றுகிறார்கள். ஆனால் நடக்கிறார்கள்” என்று சொன்னார். இயேசு மீண்டும் தம் கைகளை அவருடைய கண்களின்மீது வைத்தார். அப்போது அவர் நலமடைந்து முழுப் பார்வை பெற்று அனைத்தையும் தெளிவாகக் கண்டார். எனக் குறிக்கின்றது.
# ஊட்ரோ வில்சன்

**ஊட்ரோ வில்சன்** (*Woodrow Wilson*, டிசம்பர் 28, 1856- பிப்பிரவரி 3, 1924) அமெரிக்காவின் 28ஆவது ஜனாதிபதி ஆவார். இவர் வர்ஜினியா மாநிலத்தைச் சேர்ந்த ஸ்டான்டான் எனும் ஊரில் பிறந்தார். இவர் ஜான் ஹோப்கின் பல்கலைக்கழகத்தில் படித்தார். ஊட்ரோ வில்சன் நியு ஜெர்ஸி மாநிலத்தின் 34ஆவது ஆளுநராகவும் பணி புரிந்தார்.
# ஊட்ரோ வில்சன்

## இளமைப் பருவம்

வில்சன் டிசம்பர் 28, 1856ல் வர்ஜினியா மாநிலத்தைச் சேர்ந்த ஸ்டான்டான் எனும் ஊரில் பிறந்தார். இவர் பெற்றோர் ஜோசப் ரகல்ஸ் வில்சன் மற்றும் ஜெஸ்ஸி ஜேனட் ஆவர். 1876ல் ஜனநாயக கட்சியின் வேட்பாளரான சாமுவேல்.ஜே.டில்டென்னுக்கு ஆதரவு தெரிவித்தார். இவர் 1883 முதல் ஜான் ஹோப்கின் பல்கலைக்கழகத்தில் படித்தார்.
# ஊட்ரோ வில்சன்

## பதவிகள்

வில்சன் 1862ல் இல்லினாய்ஸ் பல்கலைக்கழகத்தின் முதல்வராகப் பணியாற்றினார்.
1901ல் வர்ஜினியா பல்கலைக்கழகத்தின் முதல்வராகப் பணியாற்றினார்.
நியு ஜெர்ஸியின் ஆளுநர் தேர்தலில் 650,000 வாக்குகள் வித்தியாசத்தில் தன்னை எதிர்த்து போட்டியிட்ட குடியரசு கட்சி வேட்பாளர் விவியன் லூயிசை தோற்கடித்து ஆளுநரானார்.
1912 அமெரிக்க ஜனாதிபதி தேர்தலில் 40 மாநிலத்தில் இருந்து 435 வாக்குகள் பெற்று ஜனாதிபதியானார் வில்சன். மீண்டும் 1916லும் வெற்றி பெற்று இரண்டாம் முறையாக அமெரிக்காவின் ஜனாதிபதியானார். இவரது பதவிக்காலம் 1913-1921.
# ஊட்ரோ வில்சன்

## மரணம்

ஊட்ரோ வில்சன் பிப்ரவரி 3, 1924ல் இருதய நோயால் பாதிக்கப்பட்டு மரணமடைந்தார்.
# முசிறி சந்திரமௌலீசுவரர் கோயில்

**முசிறி சந்திரமௌலீசுவரர் கோயில்** என்பது திருச்சிராப்பள்ளி மாவட்டம் முசிறியில் அமைந்துள்ள சிவாலயம் ஆகும். இச்சிவாலயத்தின் மூலவர் சந்திரமௌலீசுவரர் என்றும், அம்பாள் கற்பூரவள்ளியம்மன் என்று அழைக்கப்படுகிறார்.  
சிவபெருமானை சந்திரன் வந்து வழிபட்டமையால், மூலவரை சந்திரமௌலீசுவரர் என்று அழைக்கின்றனர்.
# முசிறி சந்திரமௌலீசுவரர் கோயில்

## சன்னதிகள்

வீரபத்திரர் சிலை மகாமண்டபத்தில் அமைந்துள்ளது. கருவறைக்கு முன்னுள்ள மகாமண்டபத்தில் ஒரு அழகிய பெண் சிலை இறைவனை வணங்குவதைப் போல அமைந்துள்ளது. நவக்கிரக சன்னதி, சனீசுவரன், பைரவர், நால்வர் சன்னதி, கன்னி விநாயகர், வள்ளி தெய்வானை உடனுறை ஆறுமுகப்பெருமான் மற்றும் காசிவிசுவநாதர் சன்னதிகள் உள்ளன.
# முசிறி சந்திரமௌலீசுவரர் கோயில்

## விழாக்கள்

பைரவர் சன்னதியில் அஷ்டமி தினத்தில் சிறப்பு பூசைகள் நடைபெறுகின்றன. பைரவருக்கு பால், தயிர், தேன், இளநீர் மற்றும் வாசனைத் திரவியங்கள் ஆகியவற்றால் அபிசேகங்கள் செய்யப்பட்டு மிளகுசாதம், தயிர் சாதம் படைக்கப்படுகின்றன. வெண்பூசணி மற்றும் தேங்காய் மூடிகளில் வேப்ப எண்ணெய் வைத்து விளக்குகள் போட்டு பக்தர்கள் வழிபடுகின்றனர்.
# முசிறி சந்திரமௌலீசுவரர் கோயில்

## துவாரபாலகர்கள்

இச்சிவாலயத்தில் உய்யக்கொண்டார் மற்றும் ஆட்கொண்டார் ஆகியோர் துவாரபாலகர்களாக உள்ளார்கள்.
# சீனிவாசநல்லூர் குரங்குநாதர் கோயில்

**சீனிவாசநல்லூர் குரங்குநாதர் கோயில்** என்பது திருச்சிராப்பள்ளி மாவட்டத்திலுள்ள சிவாலயம் ஆகும். இச்சிவாலயம் தற்போது தொல்லியல் துறையின் கட்டுப்பாட்டில் உள்ளது. கோயில் மக்களின் வழிபாட்டில் இல்லாமல் உள்ளது. இச்சிவாலயத்தினை ஜினாலயம் என்று குறிப்பிடுகின்றனர்.  
தஞ்சையை தலைநகராகக் கொண்டு ஆட்சி செய்த ஆதித்த சோழன் காலத்தில் கட்டப்பட்ட கற்றளி கோயிலாகும். இக்கோயிலானது பிற்காலச் சோழர்களின் கட்டிடக் கலைத்திறனுக்கு சான்றாக அமைந்துள்ளது.
# சல்லேகனை

**சல்லேகனை** அல்லது **ஸல்லேகனை** (**சாந்தாரா, சாமடி மரணம், சன்யாசன மரணம்** போன்ற வேறு பெயர்களும் உள்ளன.) (**Sallekhanā** ( அல்லது **Santhara**, **Samadhi-marana**, **Sanyasana-marana**) என்பது சைன சமயத்தவர் வீடுபேறு அடைவதற்காக உண்ணா நோம்பிருந்து உயிர்விடுவதைக் குறிக்கும். சல்லேகனை என்ற சொல்லின் பொருள் மெலிந்துபோதல் என்பதாகும் இந்த உறுதி எடுத்தவர்கள் படிப்படியாக உணவு மற்றும் நீர் உட்கொள்ளுவதைக் குறைத்து உடல் மெலிந்து அதன் வழியாக அவர்கள் தங்களின் உயிரைத் துறப்பதால் இப்பெயர் ஏற்பட்டது. இதை பெரும்பாலும் சைனத் துறவிகள் அனுசரிப்பர். சல்லேகனை உறுதியை துறவி அல்லாத சாதாரண வாழ்க்கை வாழ்பவர்களையும் அனுசரிக்க மதம் அனுமதிக்கிறது, அதாவது முதுமை, தீரா நோய் அல்லது வாழ விருப்பம் அற்றவர்கள் இதை மேற்கொள்கின்றனர். இது சைன சமூகத்தின் உறுப்பினர்கள் மத்தியில் மிகவும் மரியாதைக்குரிய செயலாக உள்ளது. இந்தியாவில் ஆண்டுதோறும் 250 முதல் 500 பேர்வரை இப்படி உயிர் துறக்கின்றனர். ஒருவர் சந்தாரா சடங்கில் இறங்கினால் அது பற்றிப் பத்திரிகைகளில் விளம்பரம் கொடுத்து அனைவரையும் வந்து இறப்பைத் தரிசிக்க அழைக்கிறார்கள். சுற்றிலும் நூற்றுக்கணக்கானோர் மந்திரங்கள் ஓதியபடி பார்த்திருக்க இந்த மரணங்கள் நிகழ்கின்றன.  
சைன நூல்களின்படி, சல்லேகனை அகிம்சை நடவடிக்கைஎனவும், இவ்வாறு இறந்துபோவதை தற்கொலையல்ல என்று சைனர்கள் நம்பினார்கள். இதனை வாமனமுனிவர் நீலகேசி எனும் நூலில் பதிவு செய்துள்ளார்., தீர்த்தங்கரர்களையும் நினைத்து தியானம் மேற்கொள்ள வேண்டும். வேறு எந்த நினைவுகளையும் கொள்ளுதல் கூடாது. அடுத்த பிறவியில் தேவராக பிறத்தல், பெருஞ்செல்வனாகவோ பிறப்போம் போன்ற எண்ணங்கள் இருக்க கூடாது.
# கயா (விண்கலம்)

**கயா** (ஆங்கிலத்தில் Gaia) ஐரோப்பிய விண்வெளி நிறுவனத்தால் (ESA ) வடிவமைக்கப்பட்ட வானியலுக்கான விண்வெளி ஆய்வுக்கலம். இத்திட்டத்தின் நோக்கம் ஒரு பில்லியன் வானியல் பொருட்களை உள்ளடக்கி மிக பிரமாண்ட முப்பரிமாண அட்டவணையோன்றை உருவாக்குவது. வானியல் பொருட்களில் முக்கியமாக நட்சத்திரங்கள், கிரகங்கள், அத்துடன் வால்மீன்கள், சிறுகோள்கள், துடிப்பண்டம் மற்றும் இன்னபல வானியல் பொருட்கள். கயா விண்கலம் ஒவ்வொரு நட்சத்திரனையும் 70 தடவைகள் 5 ஆண்டு காலப்பகுதியில் அவதானித்து அவற்றின் பால் வழி சார்பான இயக்கத்தை துல்லியமாக அளவிடும். அத்துடன் கயா சூரிய குடும்பத்திற்கு வெளியேயுள்ள வியாழன் போன்ற பல ஆயிரம் கிரகங்களையும், 500 000 துடிப்பண்டங்களையும், சூரிய குடும்பத்திலுள்ள பல ஆயிரம் சிறுகோள்கள் வால்மீன்கள் கண்டறியும்.  
கயா 2013 டிசம்பர் 19 சோயுஸ் ராக்கெட் மூலம் விண்ணுக்கு ஏவப்பட்டது. இது தற்போது சூரியன்-பூமி L2 லெக்ராஞ்சியப் புள்ளியை சுற்றி செயட்படுகிறது.  
கயா என்ற பெயர் ஆங்கிலத்தில் "வானியற்பியலுக்கான அகில வானளவையியல் குறுக்கீட்டுமானம்” என்பதின் குறுக்கமாகும், இது இத்திட்டத்தில் பயன்படுத்தப்படவிருந்த ஒளியியல் குறுக்கீட்டுமண தொழில்நுட்பத்தை பிரதிபலிப்பு. திட்டத்தை நடைமுறை படுத்தும்போது வேறு தொழில்நுட்ப முறைகள் அடையாளங்காணப்பட்டது, எனினும் திட்டத்தின் தொடர்ச்சிக்காக கயா என்ற பெயர் தொடர்ந்தது.
# கயா (விண்கலம்)

## பால் வழி மண்டலத்தின் 180 கோடி நட்சத்திரங்களை எண்ணி முடித்த கயா தொலைநோக்கி

நமது பால் வழி மண்டலத்தில் உள்ள நட்சத்திரங்களைக் கணக்கிட்டு பட்டியலிடும் பணிகள் மேற்கொள்ளும் ஐரோப்பிய விண்வெளி முகமையின் கயா விண்வெளித் தொலைநோக்கியின் உதவியோடு தயாரித்த நட்சத்திரப் பட்டியலில் இதுவரை 180 கோடி விண்மீன்கள் எண்ணி அடையாளம் காணப்பட்டுள்ளன.
# கே. எஸ். அங்கமுத்து

**கே. எஸ். அங்கமுத்து** (1914 - 1994) தமிழ்த் திரைப்பட நகைச்சுவை நடிகையாவார். தமிழ்த் திரைப்படங்களின் முதல் நகைச்சுவை நடிகையாக இவர் கருதப்படுகிறார். ஏறத்தாழ 50 ஆண்டுகளுக்கு மேலாக தமிழ்த் திரைப்படங்களில் நடித்தார்.
# கே. எஸ். அங்கமுத்து

## பிறப்பும், ஆரம்பகால வாழ்க்கையும்

அங்கமுத்து 1914ஆம் ஆண்டு நாகப்பட்டினத்தில் பிறந்தவர். பெற்றோர்: எத்திராஜுலு நாயுடு - ஜீவரத்தினம். அங்கமுத்துவிற்கு 5 வயது இருக்கும்போது அவருடைய குடும்பம் சென்னைக்குக் குடிபெயர்ந்தது.
# கே. எஸ். அங்கமுத்து

## நாடகத்துறைப் பங்களிப்புகள்

அங்கமுத்துவின் ஏழு வயதில் தந்தையும், சில ஆண்டுகள் கழித்து தாயும் காலமானதால் ஏழாம் வகுப்புடன் படிப்பு தடைப்பட்டது. சண்முகம் செட்டியார் என்பவர் இவரை வேலூர் நாயர் கம்பெனியில் சேர உதவி செய்தார். சில மாதங்களுக்குப் பிறகு தஞ்சை கோவிந்தன் கம்பெனியில் சேர்ந்த அங்கமுத்து, திருடன் வேடமேற்று நாடகங்களில் நடித்தார். பின்னர் ரங்கசுவாமி நாயுடு கம்பெனியின் சார்பாக மலேசியா சென்றார்.  
சில ஆண்டுகள் கழித்து பி. எஸ். ரத்னபாய் - பி. எஸ். சரஸ்வதிபாய் சகோதரிகள் நடத்திவந்த நாடகக் கம்பெனியில் இணைந்தார். எஸ். ஜி. கிட்டப்பா, எம்.கே. தியாகராக பாகவதர், கே. பி. சுந்தராம்பாள் போன்றவர்களுடன் நடித்ததால் இரசிகர்களிடத்து அங்கமுத்து நன்கு அறியப்பட்டார்.
# கே. எஸ். அங்கமுத்து

## திரைத்துறைப் பங்களிப்புகள்

1933 ஆம் ஆண்டு தயாரிக்கப்பட்ட நந்தனார் திரைப்படத்தில் நடிக்க அங்கமுத்துவிற்கு வாய்ப்பு கிடைத்தாலும், அவர் சென்னையில் ஒரு நாடகத்தில் நடித்துக் கொண்டிருந்ததால் இத்திரைப்படத்தில் நடிக்கவில்லை. 1934ஆம் ஆண்டு ரத்னபாய் - சரஸ்வதிபாய் சகோதரிகள் தயாரித்த பாமா விஜயம் படத்தில் அங்கமுத்து நடித்தார்.  
1940, 1950 காலகட்டங்களில் பல திரைப்படங்களில் அங்கமுத்து நடித்தார். சிவாஜி கணேசன் அறிமுகமான பராசக்தி, ஏவிஎம்மின் முதல் படமான ரத்னாவளி ஆகியவற்றில் அங்கமுத்து நடித்திருந்தார். இவர் நடித்த கடைசித் திரைப்படம் குப்பத்து ராஜா ஆகும்.  
திரைப்படப் படப்பிடிப்புக்கு வில்லு வண்டியில் வரும் வழக்கத்தை 1960கள் வரை அங்கமுத்து கொண்டிருந்தார்.
# கே. எஸ். அங்கமுத்து

## நடித்த திரைப்படங்களின் பட்டியல்

1. ரத்னாவளி (1935)
1. மகாபாரதம் (1936)
1. மீராபாய் (1936)
1. சேது பந்தனம் (1937)
1. பக்த துளசிதாஸ் (1937)
1. மிஸ் சுந்தரி (1937)
1. சாமுண்டீஸ்வரி (1937)
1. பிரேமபந்தன் (1941)
1. சாந்தா (1941)
1. காலேஜ் குமாரி (1942)
1. உத்தமி (1943)
1. கண்ணம்மா என் காதலி (1945)
1. தியாகி (1947)
1. விசித்ர வனிதா (1947)
1. ஜம்பம் (1948)
1. தேவதாசி (1948)
1. கோகுலதாசி (1948)
1. காமவல்லி (1948)
1. பில்ஹணா (1948)
1. விஜயகுமாரி (1950)
1. கிருஷ்ண விஜயம் (1950)
1. ராணி (1952)
1. காதல் (1952)
1. குமாரி (1952)
1. ஜாதகம் (1953)
1. போன மச்சான் திரும்பி வந்தான் (1954)
1. வீரசுந்தரி (1954)
1. ரத்தக்கண்ணீர் (1954)
1. கல்யாணம் செய்துக்கோ (1955)
1. எங்கள் வீட்டு மகாலட்சுமி (1957)
1. தங்கமலை ரகசியம் (1957)
1. அன்பே தெய்வம் (1957)
1. புதுமைப்பித்தன் (1958)
1. பானை பிடித்தவள் பாக்கியசாலி (1958)
1. அதிசயப் பெண் (1959)
1. சொல்லு தம்பி சொல்லு (1959)
1. நாட்டுக்கொரு நல்லவள் (1959)
1. ராஜாமலைய சிம்மன் (1959)
# கே. எஸ். அங்கமுத்து

## பிற்கால வாழ்க்கை

அங்கமுத்து திருமணம் செய்துகொள்ளவில்லை. தனது இறுதிக் காலத்தில் பொருளாதார நெருக்கடிக்கு உள்ளான இவர் 1994ஆம் ஆண்டு காலமானார்.
# விக்கிப்பீடியா:Statistics/October 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# விக்கிப்பீடியா:முதற்பக்கக் கட்டுரைகள்/அக்டோபர் 2, 2016

**வெளிச் சோதனை முறை கருக்கட்டல்** என்பது உடலுக்கு வெளியாக பெண் உயிரின் கரு முட்டையானது, விந்துடன் இணைந்து கருக்கட்டல் நிகழும் செயல்முறையாகும். இவ்வாறு கருமுட்டையுடன், விந்தை இணைத்து, செயற்கையாக உருவாக்கப்படும் கருக்களை ஒரு பெண்ணின் கருப்பையில் தக்கமுறையில் வைப்பதன் மூலம் அக்கரு வளர்ந்து முளையமாகி அப்பெண், ஒரு குழந்தையைப் பெற்றுக் கொள்ள சந்தர்ப்பத்தை ஏற்படுத்தலாம். **மேலும்..**
---  
**திருவோவியம்** என்பது சமயம் சார்ந்த, குறிப்பாகக் கிறித்தவ சமயம் சார்ந்த கீழைத் திருச்சபையிலும் கீழைக் கத்தோலிக்க திருச்சபையிலும் வழக்கத்திலிருக்கும் திருவுருவப் படத்தைக் குறிக்கும். மக்களின் உள்ளத்தில் பக்தியைத் தூண்டி எழுப்பவும், கடவுளுக்கு வழிபாடு நிகழ்த்த கருவியாக அமையவும், அலங்காரப் பொருளாகவும் இரு பரிமாணத் திருவோவியங்களும் முப்பரிமாணத் திருச்சிலைகளும் உருவாக்கப்பட்டன. **மேலும்..**
# சிதறல் பார்வை

ஒரு **சிதறல் பார்வை** அல்லது **உருப்பிறழ்ச்சி** (*Astigmatism (optical systems)*) கொண்ட ஒளியியல் அமைப்பில், வெவ்வேறான குவியங்களைக் கொண்ட கதிர்கள் இரு செங்குத்துத் தளங்களில் பரவுகின்றன. சிலுவை வடிவை உருவாக்க, உருப்பிறழ்ச்சியுடைய ஒளியியல் அமைப்பு பயன்படுத்தப்படும்போது, கிடைக்கின்ற சிலுவையின் செங்குத்துக்கோடுகளும் கிடைமட்டக்கோடுகளும் இரு வெவ்வேறான தூரத்தில், கூரிய குவியத்தில் இருக்கும்.  
“Astigmatism” என்ற சொல் கிரேக்கம் மொழியில் இருந்து வருகிறது. இந்த சொல்லின் பொருள் பின்வருமாறு உள்ளது:
"இல்லாமல்" என்ற பொருள்படும் ”α” மற்றும் "ஓர் அடையாளக்குறி, புள்ளி, துளை" எனப் பொருள்படும் στίγμα (stigma) என்ற இரண்டிலிருந்தும் பெறப்பட்டதாகும். என்பதாகும்.
# சிதறல் பார்வை

## சிதறல் பார்வையின் வடிவங்கள்

சிதறல்பார்வையில் இரண்டு வேறுபட்ட வடிவங்கள் (வகைகள்) உள்ளன. முதலாவது வகை மூன்றாம்-வரிசை ஒளிப்பிறழ்ச்சியாகும். இது ஒளியச்சிலிருந்து தொலைவிலுள்ள பொருள்களுக்கு ஏற்படுகிறது. ஒளியியல் அமைப்பானது முழுமையாக சமச்சீராக இருப்பினும்கூட இவ்வகைப் பிறழ்ச்சி ஏற்படுகிறது. ஒற்றை அலைநீளம் கொண்ட ஒளி கற்றைகளுக்கும் கூட ஏற்படும் என்பதால் இது பெரும்பாலும் "ஒற்றைநிறப் பிறழ்ச்சி" என குறிப்பிடப்படுகிறது.  
ஒளியியல் அமைப்பு ஒளியின் அச்சுக்கு சமச்சீர் ஆக இல்லாதபோது போது சிதறல் பார்வையின் இரண்டாவது வடிவம் ஏற்படுகிறது. இவ்வகையான பிறழ்ச்சியானது லென்சின் வடிவமைப்பில் உள்ள குறைபாடுகளால் அல்லது உற்பத்தியின்போது பரப்புகளில் ஏற்படும் பிழைகளால் அல்லது ஆக்கக்கூறுகளின் ஒழுங்கின்மையால் நேர்கிறது. பெரும்பாலும் மனிதக் கண்ணானது கருவிழி அல்லது லென்சின் வடிவக் குறைபாடுகளைக் கொண்டிருக்கும் என்பதால் பார்வை அறிவியலிலும் கண் பாதுகாப்பிலும் இந்த பிறழ்ச்சியானது முக்கியமானதாக உள்ளது.
# சிதறல் பார்வை

## சிதறல் பார்வையின் வடிவங்கள்

### மூன்றாம் வரிசை சிதறல்பார்வை

மூன்றாம்-வரிசை சிதறல்பார்வையின் பகுப்பாய்வில், ஒரு பொருளின் மீதுள்ள ஒரு புள்ளியிலிருந்து புறப்பட்டு இரு சிறப்புத் தளங்களில் பரவும் கதிர்கள் எடுத்துக்கொள்ளப்படுகின்றன. அதில் முதற்தளமானது தொடுதளமாக இருக்கும். இத்தளத்தில் தான் எடுத்துக்கொள்ளப்படும் கதிர்கள் தொடங்கும் புள்ளியும் சமச்சீர் அச்சும் அமையும். இந்தத் தளத்தில் பரவுகின்ற கதிர்கள் ”தொடு கதிர்கள்” (tangential rays) என்று அழைக்கப்படுகின்றன.  
ஒளியியல் அச்சை உள்ளடக்கிய தளம் நெடுங்கோட்டுத் தளமாகும் (*meridional* plane). பரப்புகளாக உள்ளன. பொதுவாக ஆரை-சமச்சீர் ஒளியியல் அமைப்புகளில் நேரும் சிக்கல்களுக்கு, நெடுங்கோட்டுத் தளத்தின்மீது பொருள் புள்ளியைத் தேர்ந்தெடுப்பதன் மூலம், தீர்வு காணலாம்.
# விக்கிப்பீடியா:முதற்பக்கக் கட்டுரைகள்/அக்டோபர் 30, 2016

<div id="mp-tfa-img">  
</div>
**கலீலியோ கலிலி** ஓர் இத்தாலிய இயற்பியலாளர், கணிதவியலாளர், வானியல் வல்லுநர், பொறியாளர், மெய்யியலாளர் ஆவார். இவர் 17 ஆம் நூற்றாண்டின் அறிவியல் புரட்சியில் மிக முதன்மையான பங்கை ஆற்றியுள்ளார். கலீலியோ "நோக்கு வானியலின் தந்தை" என்று பலவாறாக பெருமையுடன் அழைக்கப்படுகிறார். தொலைநோக்கி மூலம் வெள்ளியின் வெவ்வேறு முகங்களை உறுதி செய்தல், வியாழனின் நான்கு பெரிய நிலாக்களை கண்டுபிடித்தல், சூரியப்புள்ளிகளை நோக்குதல், ஆராய்தல் ஆகியவை வானியலுக்கு இவர் அளித்த பெரிய பங்களிப்புகளாகும். **மேலும்...**
---
<div id="mp-tfa-img">  
</div>
**காரைக்கால் அம்மையார்** மூன்று பெண் நாயன்மார்களில் ஒருவரும், மூத்தவருமாவார். புராணங்களின் படி கையிலை மலையின் மீது கைகளால் நடந்து சென்றவரை, சிவன் *அம்மையே* என்று அழைத்ததாலும், காரைக்கால் மாநகரில் பிறந்தவர் என்பதாலும் "காரைக்கால் அம்மையார்" என்று வழங்கப்பெறுகிறார். ஒரு நாள் கணவன் கொடுத்தனுப்பிய மாம்பழத்தினை சிவனடியாருக்கு படைத்துவிட்டு, அந்த மாம்பழத்தினை கணவன் கேட்க, இறைவனிடம் வேண்டி மாம்பழத்தினைப் பெற்ற நிகழ்விலிருந்து இறைவனை சரணடைந்தார். **மேலும்..**
# ஐதரோபுளோரோவொலிபீன்கள்

வேதியியல் கட்டமைப்பு ]]  
**ஐதரோபுளோரோவொலிபீன்கள்** *(Hydrofluoroolefins)* என்பவை ஐதரசன், புளோரின் மற்றும் கார்பன் அணுக்கள் சேர்ந்து உருவாகும் வேதிச்சேர்மங்கள் ஆகும். ஆல்க்கேன் வழிச்சேர்மங்கள் ஐதரோபுளோரோகார்பன்கள் எனப்படுவதைப்போல ஆல்க்கீன் வழிச்சேர்மங்கள் ஐதரோபுளோரோவொலிபீன்கள் எனப்படுகின்றன.  
ஐதரோபுளோரோகார்பன்களை விட ஆயிரம் மடங்கு குறைவாக ஐதரோபுளோரோவொலிபீன்கள் புவிவெப்பமாதலுக்கு காரணமாகின்றன என்பதால் இவற்றை நான்காம் தலைமுறை குளிர்பதனூட்டிகள் என்கிறார்கள். 2,3,3,3-டெட்ராபுளோரோபுரொப்பீனும், 1,3,3,3- டெட்ராபுளோரோபுரொப்பீனும் நடைமுறையில் குளிர்பதனிகளாகப் பயன்படுத்தப்பட்டு வருகின்றன . 1-குளோரோ-3,3,3-முப்புளோரோபுரொப்பீனை பயன்படுத்துவதற்கான திட்டங்கள் மேம்படுத்தப்பட்டு வருகின்றன
# வாரும் தூய ஆவியே

**வாரும் தூய ஆவியே** என்பது கத்தோலிக்க திருச்சபையில் தூய ஆவியாரை நோக்கி சொல்லப்படும் செபமாகும். கத்தோலிக்க திருச்சபையின் மறைக்கல்விநூல் எண். 2670–2672இல் இச்செபத்தைக்குறித்து விவரிக்கின்றது.
# வாரும் தூய ஆவியே

## செபம்

:வாரும் தூய ஆவியே, உம் அடியவரின் உள்ளங்களை நிரப்பிடுவீர். அவற்றில் உம் அன்புத்தீயை மூட்டியருள்வீர்.
:மு. உமது ஆவியை நீர் அனுப்ப, அவை படைக்கப்பெறுகின்றன;
:எல். மண்ணகத்தின் முகத்தைப் புதுப்பிக்கின்றீர்.
:*செபிப்போமாக*
:இறைவா, உம் மக்களின் உள்ளங்களை தூய ஆவியாரின் ஒளியால் தெளிவு படுத்தினீரே, அதே தூய ஆவியாரால் நாங்கள் சரியானவற்றை உணரவும், அவருடைய ஆறுதலால் மகிழ்வு பெறவும் அருள்புரியும். இவற்றை எங்கள் ஆண்டவராகிய கிறிஸ்துவழியாக உம்மை மன்றாடுகிறோம். - ஆமென்
# தஞ்சாவூர் குருகுல சஞ்சீவி ஆஞ்சநேயர் கோயில்

**தஞ்சாவூர் குருகுல சஞ்சீவி ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் வடக்கு வீதியில் அமைந்துள்ளது.
# தஞ்சாவூர் குருகுல சஞ்சீவி ஆஞ்சநேயர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு 88 கோயில்களில் இக்கோயிலும் ஒன்றாகும். இக்கோயில் முன்னர் குருகுல சஞ்சீவி கோயில் என்று அழைக்கப்பட்டுள்ளது.
# தஞ்சாவூர் குருகுல சஞ்சீவி ஆஞ்சநேயர் கோயில்

## அமைப்பு

இக்கோயில் கோபுரம், மூலவர் கருவறை ஆகியவற்றைக் கொண்டு அமைந்துள்ளது. மூலவர் சன்னதிக்கு வலப்புறமாக விநாயகர் உள்ளார்.
# தஞ்சாவூர் குருகுல சஞ்சீவி ஆஞ்சநேயர் கோயில்

## மூலவர்

இக்கோயிலின் மூலவராக சஞ்சீவி ஆஞ்சநேயர் உள்ளார்.
# சாட் ஏரி

**சாட் ஏரி** (பிரெஞ்சு: Lac Tchad) என்பது தோராயமாக 1,350 சதுர கி.மீ. உடைய ஏரியாகும். இவ்வேரி சகாரா பாலைவனத்தின் எல்லையில் அமைந்துள்ளது. ஆப்பிரிக்காவில் உள்ள இது ஆழம் குறைந்த நிலத்தால் சூழப்பட்ட நன்னீர் ஏரியாகும். இது வடிகால்கள் அற்ற மூடப்பட்ட ஏரியாகும். இந்த ஏரியை சுற்றி சாட், நைசீரியா, நைசர், கேமரூன் ஆகிய நாடுகள் உள்ளன. இதன் பரப்பளவு பல் வேறு காலகட்டங்களில் மாறி மாறி இருந்துள்ளது. 1960 முதல் 1998 வரையான காலங்களில் இவ்வேரி 95% சுருங்கியது. ஆனால் 2007இல் செயற்கோள் மூலம் எடுக்கப்பட்ட படங்கள் முந்தைய ஆண்டுகளை விட ஏரி குறிப்பிடத்தகுந்த அளவு முன்னேறியுள்ளதை காட்டுகிறது. இவ்வேரி இதனை சுற்றியுள்ள 68 மில்லியன் மக்களுக்கு நீர் ஆதாரமாகவும் பொருளாதாரத்தில் சிறப்பு பங்கு வகிப்பதாகவும் உள்ளது. சாட் வடிநிலத்துள்ள பெரிய ஏரி இதுவேயாகும்.
# சாட் ஏரி

## புவியியல்

சாட் ஏரியின் பெரும்பகுதி சாட் நாட்டின் மேற்குப்பகுதியில் உள்ளது. சாரி ஆற்றின் மூலம் இவ்வேரி 90% விழுக்காடு நீரைப் பெறுகிறது சிறு அளவு நீர் நைசர், நைசீரியா எல்லை வழியாக பாயும் யோபே ஆற்றின் மூலம் கிடைக்கிறது. இதன் நீர் அதிக அளவு நீராவியாக வெளியேறினாலும் இது நன்னீர் ஏரியாக உள்ளது. இவ்வேரியின் பாதி சிறு சிறு தீவுகளாக உள்ளது. இதன் எல்லை ஈர புல்வெளி நிலமாகவுள்ளது.  
ஏரி ஆழம் குறைந்தது. அதிகபட்ட ஆழம் 10.5 மீட்டராகும். ஒவ்வொரு காலங்களிலும் ஏரியின் பரப்பளவு வேறுபடும். கால்வாய், ஆறு என்று இதிலுள்ள நீர் வெளியேற வாய்ப்பற்ற இது மூடப்பட்ட ஏரியாகும். நீர் ஆவியாவதின் வழியாகவும் போடேலே என்ற தூசு புயல் மூலமாகவும் இதன் நீர் வெளியேறுகிறது இடமாறுகிறது.. இதன் காலநிலை ஆண்டின் பெரும்பாலான சமயங்களில் வறண்டதாகும். யூலை முதல் செப்டம்பர் மாதத்தில் சிறிது அளவு மழை இருக்கும்.
# சாட் ஏரி

## வரலாறு

இந்த ஏரியின் பெயராலயே சாட் நாடு அழைக்கப்படுகிறது. சாட் என்பது உள்ளூர் சொல்லாகும் இதற்கு அகண்ட நீர் அதாவது ஏரி என்று பொருள். இது பழக்கால நிலத்தால் சூழப்பட்ட கடலின் எச்சம். கிமு 5,000 வாக்கில் இருந்த நான்கு பழங்கால ஏரிகளில் இதுவே பெரியதாகும். 1 மில்லியன் சதுர கி.மீ. பரப்பளவு உடையதாக இருந்ததாக நம்பப்படுகிறது. இது தற்போது உள்ள காசுப்பியன் கடலை விட பெரிதாகும்.மாயோ கெப்பி ஆறு இந்த ஏரியில் தோன்றியதாக கருதப்படுகிறது. பழங்காலத்தில் மாயோ கப்பி ஆறு நைசர் ஆற்றுடனும் இணைந்து அத்திலாந்திக்குப் பெருங்கடலுடன் இவ்வேரியை இணைத்தது . ஆப்பிரிக்க மாண்டீசுகள் சாட் ஏரிப்பகுதிக்கு நீர் வரும் பாதையில் உள்ளதே இதற்கு ஆதாரமாகும்.  
1823இல் சாட் ஏரி முதன் முறையாக ஐரோப்பியர்களால் கரையிலிருந்து அளவிடப்பட்டது. அப்போது இதுவே உலகின் மிகப்பெரிய ஏரியாக கருதப்பட்டது. 1851இல் செருமானிய தேடலாய்வாளர் லிபியாவின் திரிப்போலியிலிருந்து சகாரா பாலைவனம் வழியாக படகை ஒட்டகம் மூலம் கொணர்ந்து படகு மூலம் இவ்வேரியை அளவிட்ட முதலாமர் ஆவார். சகாரா பாலைவனத்தை அளவிட்ட பிரித்தானிய அதிகாரி சேம்சு ரிச்சர்ட்சன் இவ்வேரியை அடையும் சில நாட்களுக்கு முன் உயிரை விட்டார்.  
1899இல் வின்சன்ட் சர்ச்சில் வெளியிட்ட ஒரு புத்தகத்தில் (*The River War: An Account of the Reconquest of the Sudan*) சாட் ஏரி சுருங்குவதை குறித்துள்ளார்.
# நாட்டுப்புற உயிரியல்

**நாட்டுப்புற உயிரியல்** அல்லது **நாட்டுப்புறவுயிரியல்** *(Folk biology or folkbiology)* என்பது கரிம உலகத்தை மக்கள் எவ்வாறு வகைப்படுத்துகிறார்கள் மற்றும் அவற்றிற்கான காரணங்களைப் பற்றி உணர்ந்தறியும் கல்வியாகும்.எல்லா இடங்களிலும் மனிதர்கள் தாவரங்கள் மற்றும் விலங்குகளை இனங்கள் போன்ற குழுக்களாக வகைப்படுத்துகின்றனர். பொது இனங்களின் இயல்பு மாறா நிலை பற்றியும் அவற்றில் கரிமச் செயல்முறைகளின் ஆதிக்கம் பற்றியுமான பரிணாம வளர்ச்சிக் கோட்பாடுகளை புரிந்து கொள்வதற்கு நாட்டுப்புற வகைபாடும் அறிவியல் வகைபாடும் உதவுகின்றன. பரிணாம உளவியலின் பயனாக அத்தகைய இயற்கை அமைப்புகள் யாவும் விவாதத்திற்குட்பட்ட, வழமையாக இருக்கின்ற "மனதின் பழக்கம்," என்று கருதப்பட்டாலும், இயற்கையான உலகத்தை அர்த்தமுள்ளதாக்க பயன்படுத்தும் கற்றலை ஊக்குவிக்கும் வகைப்படுத்தலே ஆகும்.
# 1459

**1459** (**MCDLIX**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.
# 1459

## நிகழ்வுகள்

- செப்டம்பர் 23 &ndash; ரோசாப்பூப் போர்கள்: இங்கிலாந்தில் புளோர் ஈத் என்ற இடத்தில் இடம்பெற்ற சமரில் சலிசுபரி பிரபுவின் படைகள் இலங்காசுட்டர் படைகளைத் தோற்கடித்தன.
- அக்டோபர் 12 &ndash; ரோசாப்பூப் போர்கள்: மன்னரின் படைகள் லுத்லோவ் கோட்டையை நெருங்கியதை அடுத்து, யோர்க் பிரபு ரிச்சார்ட் பிளான்டசெனெட் அயர்லாந்துக்குத் தப்பி ஓடினார்.
- சோத்பூர் நகரம் உருவாக்கப்பட்டது.
# 1459

## இறப்புகள்

- முதலாம் சாமராச உடையார், மைசூர் மன்னர்
# 1460

**1460** (**MCDLX**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு நெட்டாண்டாகும்.